پاکستان بیلن هندوستان چیگره سی ده گی بحران کونساین آرتیب بارماقده. ایککی تماندن بیر بیر لری گه قره ته فیر قلینگن لیگی سببلی توپلم ۱۷ نفر ملکی جان بیردی. جان بیرگن کیشی لرنینگ ۹ نفری نینگ پاکستان لیک و ۸ نفری نینگ ایسه هندوستان لیک ایکن لیک لری قید ایتیلدی. هندوستان نینگ کنترولی ده گی جامو کشمیر ده چیگره گه یقین منطقه لر دن ۲۰ مینگ کیشی اوروش لر دن قاچیب ایچکی منطقه لر ده اورین آلگن مکتب لر و کمپ لر گه جایله شیب آلدی.هندوستان مدافعه وزیری آرون جیتلی, اوشبو حادثه لر بوییچه پاکستان نینگ عیبدار ایکن لیگی نی بلدررایکن, پاکستان نینگ وضعیت بیلن علاقه لی جوابگر ایکن لیگی نی ایسله تیب اوتدی. بیر نیچه مراتبه حربی مسئول لر بیلن صحبت ایتگن هندوستان باش وزیری ناریندرا مودی ایسه اوروش لرنینگ قیسقه بیر مدت کیین اداغگه ییته دیگن لیگی نی بلدردی. خودی منه شو اوروش لر نینگ باشلب کیتیشی آرتیدن پاکستان باش وزیری نواز شریف هم خوف سیزلیک مسئول لری بیلن بیر ییغیلیش اوتکزدی. هندوستان بیلن پاکستان میلادی ۱۹۴۷ نچی ییلی دن بیری ایککی مراتبه اوروشگن. نفوسی نینگ اکثریتی مسلمان لر دن عبارت جامو کشمیر منطقه سی, میلادی ۱۹۴۷ نچی ییلی دن بیری هندوستان تمانیدن باشقریلماقده.
حادثه پایتخت تاشکینت ده یوزبیرگن
